b'\n_START_ARTICLE_\nDirektni vbrizg\n_START_PARAGRAPH_\nDirektni vbrizg goriva je na\xc4\x8din vbrizganja goriva direktno v zgorevalno komoro (valj), za razliko od indirektnega vbrizga, kjer se gorivo in zrak zme\xc5\xa1ata pred vstopom v zgorevalno komoro npr. vplinja\xc4\x8d._NEWLINE_Prednosti so ve\xc4\x8dja mo\xc4\x8d in manj\xc5\xa1a poraba goriva. Pri direktnem vbrizgu pride do bolj\xc5\xa1e atomizacije goriva (razpr\xc5\xa1evanja) in bolj popolno zgorevanje pri vi\xc5\xa1ji temperaturi. Vendar se zaradi vi\xc5\xa1je temperature pove\xc4\x8dajo emisije du\xc5\xa1ikovih okisdov (NO\xe2\x82\x93), zato je za zmanj\xc5\xa1anje emisij potreben katalizator in Recirkulacija izpu\xc5\xa1nega plina. Slabost direktnega vbrizga je, da potrebuje gorivo bolj\xc5\xa1e kvalitete kot indirektni vbrizg.\n_START_SECTION_\nCommon Rail\n_START_PARAGRAPH_\nPri Common rail sistemu (skupni vod), se gorivo pod zelo velikim pritiskom dovaja po skupnem vodu do posameznih injektorjev (vbrizgalnikov). Gorivo se razpr\xc5\xa1i s pomo\xc4\x8djo majhne \xc5\xa1obe, ki jo odpira in zapira ventil, ki ga krmili solenoid. Ko solenoid ni aktiviran, se ventil zapre s pomo\xc4\x8djo vzmeti in tako prepre\xc4\x8di vbrizg goriva v zgorevalno komoro. Tretja generacija skupnih vodov uporablja piezoelektri\xc4\x8dne injektorje za ve\xc4\x8djo natan\xc4\x8dnost, tlaki goriva dosegajo do 1800 barov (pribli\xc5\xbeno enako pritisku 18 000 m vode)._NEWLINE_Direktni vbrizg je dra\xc5\xbeji za izdelavo kot indirektni. Injektorji so izpostavljeni visokim tlakom in temperaturi, zato so potrebni dra\xc5\xbeji materiali in manj\xc5\xa1e tolerance.\n_START_SECTION_\nDizelski motorji\n_START_PARAGRAPH_\nSkoraj vsi dizli, z izjemo nekaj traktorjev in drugih motorjev, imajo vbrizg goriva v zgorevalno komoro. Prvi sistemi so imeli injektorje, ki so zme\xc5\xa1ali gorivo v posebni komori pred zgorevalno komoro - indirektni vbrig. Ta sistem je bil manj energetsko u\xc4\x8dinkovit kot direktni vbrizg pri katerem poteka zgorevanje v depresiji (v kroni) valja._NEWLINE_Ve\xc4\x8dina modernih dizelskih motorjev uporablja Common Rail ali pa Unit Injector.\n_START_SECTION_\nBencinski motorji\n_START_PARAGRAPH_\nModerni bencinski motorji prav tako uporabljajo direktni vbrizg, ki je bolj u\xc4\x8dinkovit kot vplinja\xc4\x8d. Bencinski direktni vbrizg je korak naprej od ve\xc4\x8d to\xc4\x8dkovnega vbrizga goriva (multi-point fuel injection) in omogo\xc4\x8da ve\xc4\x8dji nadzor nad emisijami._NEWLINE_Z ve\xc4\x8djo disperzijo in bolj homogeno me\xc5\xa1anico se hladijo stene cilindra in bat, kar omogo\xc4\x8da ve\xc4\x8dje kompresijsko razmerje, ve\xc4\x8djo mo\xc4\x8d in izkoristek. Bolj natan\xc4\x8dni v\xc5\xbeig sve\xc4\x8dke pove\xc4\x8da sposobnosti in emisije. Ve\xc4\x8dja homogenost me\xc5\xa1anice, omogo\xc4\x8da bolj revno me\xc5\xa1anico, kar zmanj\xc5\xa1a porabo. Nekateri sistemi uporabljajo piezoelektri\xc4\x8dne injektorje, ki imajo zelo hiter odzvini \xc4\x8das.'